Սիսի թանգարան-գանձատունէն Հայոց Ցեղասպանութեան եւ տեղահանութեան տարիներուն, հրաշքով փրկուած Ս. Աթոռի թանկարժէք սրբազան մասունքները, իրերն ու եկեղեցական սպասները Անթիլիաս փոխադրուած ու խնամքով պահպանուած են։ Հետագային, երբ կարիքը կը զգացուի Կիլիկիոյ եւ Արեւմտահայաստանի զանազան շրջաններէն, անձնական ու այլ միջոցներով ձեռք բերուած եւ կորուստէ փրկուած պատմական եւ հնադարեան արժէք ներկայացնող անօթները, ոսկեայ ու արծաթեայ հնամենի դրամները, ձեռագիր մատեանները, սրբանկարներն ու ազգային արժէք ունեցող իրերն ու առարկաները արդի միջոցներով խնամքով պահպանելու համար յատուկ տեղ ունենալու՝ կը ձեռնարկուի կաթողիկոսարանի շրջափակէն ներս ներկայ «Կիլիկիա» թանգարանի շինարարական աշխատանքներուն, որոնք լուսահոգի Գարեգին Բ. կաթողիկոսի օրով, 1993ին կը սկսին եւ կ՛աւարտին 1997ին։